Document ID: 31991R1387

ΚΑΝΟΝΙΣΜΟΣ ( ΕΟΚ ) αριθ . 1387/91 ΤΗΣ ΕΠΙΤΡΟΠΗΣ της 27ης Μαΐου 1991 περί θεσπίσεως μεταβατικών μέτρων σχετικά με την εφαρμογή του κανονισμού ( ΕΟΚ ) αριθ . 4042/89 του Συμβουλίου στην πρώην Λαϊκή Δημοκρατία της Γερμανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 3571/90 του Συμβουλίου της 4ης Δεκεμβρίου 1990 περί θεσπίσεως μέτρων σχετικά με την εφαρμογή της κοινής αλιευτικής πολιτικής στην πρώην Λαϊκή Δημοκρατία της Γερμανίας ( 1 ), και ιδίως το άρθρο 4,
Εκτιμώντας :
ότι η Επιτροπή, με την απόφαση 91/241/ΕΟΚ ( 2 ), έχει εγκρίνει το κοινοτικό πλαίσιο στήριξης που αναφέρεται στο άρθρο 3 του κανονισμού ( ΕΟΚ ) αριθ . 3575/90 του Συμβουλίου της 4ης Δεκεμβρίου 1990 σχετικά με την παρέμβαση των διαρθρωτικών ταμείων στην επικράτεια της πρώην Λαϊκής Δημοκρατίας της Γερμανίας ( 3 ), που περιλαμβάνει τον τομέα μεταποίησης και εμπορίας των προϊόντων αλιείας και υδατοκαλλιέργειας -
ότι ο τομέας της βιομηχανίας μεταποίησης και εμπορίας για τα προϊόντα αλιείας στην επικράτεια της πρώην Λαϊκής Δημοκρατίας της Γερμανίας πρέπει να προσαρμοσθεί, στο μέτρο του δυνατού, βραχυπρόθεσμα για την αρμονική ενσωμάτωσή του στην κοινή αλιευτική πολιτική -
ότι οι διαρθρώσεις του τομέα μεταποίησης και εμπορίας των προϊόντων αλιείας και υδατοκαλλιέργειας στην επικράτεια αυτή, καθώς και τα στοιχεία που διατίθενται σχετικά με την κατάσταση του εν λόγω τομέα, δεν επιτρέπουν στο στάδιο αυτό να καταρτισθεί το σχέδιο ανά τομέα που αναφέρεται στα άρθρα 2, 3 και 5 του κανονισμού ( ΕΟΚ) αριθ . 4042/89 του Συμβουλίου ( 4 )-
ότι πρέπει να προβλεφθεί μέχρι τις 31 Δεκεμβρίου 1991 η χρηματοδοτική συνδρομή της Κοινότητας για τις επενδύσεις στον τομέα μεταποίησης και εμπορίας των προϊόντων αλιείας και υδατοκαλλιέργειας στην επικράτεια της πρώην Λαϊκής Δημοκρατίας της Γερμανίας, χωρίς να είναι αναγκαίο να καταρτισθεί προηγουμένως για την επικράτεια αυτή, σχέδιο ανά τομέα -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Επιτρέπεται στη Γερμανία, μέχρι τις 31 Δεκεμβρίου 1991, να υποβάλει στην Επιτροπή τις αιτήσεις συνδρομής που αναφέρονται στους τίτλους ΙΙ και ΙΙΙ του κανονισμού ( ΕΟΚ ) αριθ . 4042/89 όσον αφορά τις επενδύσεις στην επικράτεια της πρώην Λαϊκής Δημοκρατίας της Γερμανίας, χωρίς να είναι αναγκαίο να καταρτισθεί προηγουμένως, το ανά τομέα σχέδιο που αναφέρεται στα άρθρα 2, 3, 4 και 5 του κανονισμού ( ΕΟΚ ) αριθ . 4042/89 που καλύπτει την επικράτεια . Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από τις 3 Οκτωβρίου 1990 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 27 Μαΐου 1991 .

Labels: 18
15
5
6